**Yaş psixologiyası**

1. Yaş psixologiyası haqqında anlayış.
2. Yaş psixologiyasının əsas bölmələri və vəzifələri.
3. Yaş psixologiyasının tədqiqat üsulları
4. Psixi inkişafın yaş dövrlərinin müəyyənləşdirilməsi prinsipləri.

***ƏDƏBİYYAT***

1. Ə.Ə. Qədirov. Yaş psixologiyası Bakı.2002
2. Bayramov Ə.S. Əlizadə Ə.Ə. Psixologiya, “Maarif” , Bakı, 1989
3. <http://news.day.az>
4. **Yaş psixologiyası haqqında anlayış.**

Yaş psixologiyası haqqında anlayış. Yaş psi­xologi­yası müasir psixologiyanın əsas sahələrindən biridir. Yaş psixologiyasının predmetini birinci növbədə insan psixikasının inkişaf dinamikası­nın, şəxsiyyətin psixi prosesləri və psixi xassələ­rinin ontogenezinin inkişaf xüsusiyyətlərinin öyrə­nilməsi təşkil edir. Yaş psixologiyasının predmetinə fərdin psi­xologiyası və davranışının “yaş” anlayışı ilə ifadə olunan spesifik birliyini də aid etmək olar. Nəzərdə tutulur ki, insan hər bir yaş dövründə psi­xoloji və davranış xüsusiyyətlərinin həmin yaş dövrü üçün xarakterik olan və həmin dövrdən kənarda heç vaxt özünü göstərməyən birliyinə malik olur. Yaş psixologiyasının predmetini təşkil edən məsələlərdən birini də insanın psixiki inkişafı­nın *hərəkətverici qüvvələri, şərati və qanunauy­ğunluqları* təşkil edir. Psixi inkişafın *hərəkət­verici qüvvələri* anlayışı altında insanın psixi inkişafına təkan verən, onu müəyyən istiqamətə yö­nəldən səbəblər başa düşülür. Uşağın psixi inki­şafının hərəkətverici qüvvələri, hər şeydən əvvəl, fəaliyyətdə yaranan yeni tələbatlarla bu tələbatları ödəmə imkanları arasındakı dialektik ziddiyyətdən ibarətdir. Bu ziddiyyət yalnız kiçik yaş deyil, bütün yaş dövrləri üçün xarakterikdir. Lakin həmin zid­diyyətlər özünü göstərdikdə yaşdan asılı olaraq müəyyən spesifik xüsusiyyətə malik olurlar. Psixi inkişafın *şəraiti* adı altında daima təsir edən elə daxili və xarici amillər nəzərdə tulur ki, onlar hərəkətverici qüvvələr olmasalar da, inkişafa təsir göstərir, inkişafın gedişini istiqamətləndi­rir. Psixi inkişafın *qanunauyğunluqlarına* gəldik­də, onlar ümumi və xüsusi qanunauyğunluqlardan iba­rətdir. Həmin qanunauyğunluqların köməyi ilə insa­nın psixi inkişafını qeyd etmək və bunun köməyi ilə həmin inkişafı idarə etmək mümkündür.

1. **Yaş psixologiyasının əsas bölmələri və vəzifələri.**

Yaş psixologiyası müasir psixologiya elminin əsas sahələrindən biri olmaqla yanaşı onun da özünəməxsus və bir-birini tamamlayan bölmələri vardır. Bunlara aşağıdakılar daxildir: *uşaq psixologiyası, yeniyetmələrin psixologiyası, gəncliyin psixologiyası, yaşlı adamların psixologiyası, uzun ömürlülük psixologiyası (herontopsixologiya).*  
Müasir yaş psixologiyasının qarşısında duran vəzifələr geniş və çoxsahəlidir.

Yaş psixologiyasının qarşısında duran əsas vəzifə şəxsiyyətin inkişaf problemlərini, ayrı-ayrı yaş dövrlərində onun xüsusiyyətlərini, psixi inkişafın dinamikasını, ümumi qanunauyğunluqlarını öyrənməkdən ibarətdir. Şəxsiyyətin yaş aspektində inkişafının hərəkətverici qüvvələri, mexanizm, şərait və amillərinin, təlim-tərbiyə prosesində psixi inkişafın yaş xüsusiyyətlərini nəzərə almağın səmərəli yollarının və s. öyrənilməsi də yaş psixologiyasının qarşısında duran mühüm vəzifələrdən hesab edilir.

Yaş psixologiyasında istifadə olunan tədqiqat metodları kompleksi bir neçə blokdan ibarətdir. Bu metodların bir qismi ümumi psixologiyadan, digər qismi differensila psixologiyadan götürülmüşdür. Bu metodlar uşaqların yaşına uyğunlaşdırılmaqla ayrı- ayrı yaş dövrlərində qavrayışın, diqqətin, hafizənin, təxəyyülün, təfəkkürün və nitqin inkişaf xüsusiyyətlərinin öyrənilməsinə yönəldilmişdir.

1. **Yaş psixologiyasının tədqiqat üsulları**

Psixologiyanın öyrəndiyi psixi hadisələr çox müxtəlif, rəngarəng və mürəkkəbdir. Ona görə də psixi hadisələri tədiq edərkən müəyyən prinsiplər rəhbər tutulur, müxtəlif metodlardan, üsullardan istifadə edilir.

Tədqiqat mütodikasının elmliyini təmin etmək üçün onun səmərəliyini şərtləndirən meyalardan- metodun (üsulun) əsaslı olması (validliyi), yəni tədqiqatın məqsəd vəzifəsinə uyğun gəlməsi, vacib əlaməti müəyyən etmək və ölçmək imkanı verməsi; tədqiqatın mötəbərliyi- metodikanın müxtəlif şəraitdə, tətbiqi zamanı nəticələrinin müvafiq alınması; tədqiqatın reperezentativliyi- öyrəniləcək adamların elə seçillməsidir ki, orada sinif və sosial qrupların nisbəti düzgün nəzərə alınsın.

Tədqiqatın metodikasının dörd mərhələsi vardır:

1. Hazırlıq mərhələsi. 2. Tədqiqatın metodikasının eksperimental surətdə reallaşması. 3. Alınan materialların kəmiyyət baxımından təhlil olunması.

4. nəticənin şərhi, onun düzgünlüyünün müəyyənləşdirilməsi.

**4.Psixi inkişafın yaş dövrlərinin müəyyənləşdirilməsi prinsipləri.**

Psixoloji ədəbiyyatda uşağın inkişaf prosesi haqqında iki müxtəlif nöq­teyi-nəzər mövcud olmuşdur. Bunlardan birinə görə bu inkişaf prosesi ***fasiləsiz****,* digərinə görə ***diskret*** — qeyri-bərabər xarakter daşıyır. Birinci fikrə görə inkişaf dayanmadan, sürətlənmədən, ləngimədən baş verir. Ona görə də bir mərhələni di­gərindən fərqləndirəcək hər hansı dəqiq sərhəddi müəyyənləşdirmək mümkün deyildir. İkinci nöqteyi-nəzərə görə inkişaf qeyri-rəvan, qeyri-bərabər şə­kildə gedir. Onun sürəti gah arta, gah da azala bilir. Bu isə inkişafın keyfiyyətcə bir-birindən fərqlənən mərhələlərini, yaş dövrlərini müəyyən­ləşdirməyə imkan verir. Bu fikrin tərəfdarları hesab edirlər ki, hər bir mərhələdə inkişaf səviy­yəsini şərtləndirən əsas, aparıcı amillər mövcud­dur. Bununla yanaşı, fərdi xüsusiyyətlərindən asılı olmayaraq bütün uşaqlar inkişafın hər bir mərhələ­sini, onlardan heç birini buraxmadan, qabağa qaçmadan keçirlər.  
Psixi inkişafın yaş dövrləri haqqında həmin konsepsiya psixoloji ədəbiyyatda özünə geniş yer tap­mış və uşaqların təlim-tərbiyəsində geniş isti­fadə olunan konsepsiyadır.  
Adətən insan bütün həyatı boyu özünün tələbat­larını ödəmək üçün bir çox fəaliyyət növlərindən istifadə edir. Lakin müəyyən yaş dövründə həmin fəaliyyət növlərindən biri digərlərinə nisbətən “əsas”, “aparıcı” fəaliyyət növü hesab olunur. Əsas fəaliyyət növü uşağın müəyyən inkişaf mərhələsində onun tələbatlarını ödəyən, onun psixi proseslərinin və şəxsiyyətinin fərdi psixi xassələrinin inkişa­fını şərtləndirən fəaliyyət növüdür. Uşağın əsas fəaliyyət növünün dəyişməsi onun yeni yaş mərhələ­sinə keçməsini göstərən əsas amildir.   
 D.B.Elkoninə görə uşaq anadan olandan **17** yaşa qədər olan dövrdə ardıcıl olaraq aşağıdakı əsas fəaliyyət növlərindən istifadə edir və buna müvafiq olaraq yaş dövrləri müəyyənləşdirilir1:

* bilavasitə-emosional ünsiyyət;
* əşyavi-manipulyativ fəaliyyət;
* rollu oyunlar;
* təlim fəaliyyəti;
* intim-şəxsi ünsiyyət;
* təlim-peşə fəaliyyəti.

Həmin əsas fəaliyyət növlərindən hansından istifadəyə əsaslanaraq D.B.Elkonin müvafiq şəkildə uşağın anadan olandan orta məktəbi qurtarana qədər aşağıdakı altı yaş dövrünü keçdiyini qeyd etmişdir:

* 1. *Körpəlik dövrü:*
  2. *Erkən uşaqlıq dövrü*
  3. *Bağça yaşı dövrü*
  4. *Kiçik məktəb yaşı dövrü*
  5. *Yeniyetməlik dövrü:*
  6. *İlk gənclik dövrü Körpəlik dövrü:*

Psixoloji ədəbiyyatda insanın bütün həyat silsiləsini əha­tə edən aşağıdakı yaş dövrlərinin təsnifi verilmişdir:

|  |  |  |
| --- | --- | --- |
| **Yaş dövrləri** | **Kişi cinsi** | **Qadın cinsi** |
| Yeni doğulan | 1-10 gün |  |
| Südəmər uşaq | 10 gün — bir il |  |
| Erkən uşaqlıq | 1-2 il |  |
| Uşaqlığın ilk dövrü | 3-7 il |  |
| Uşaqlığın ikinci dövrü | 8-12 il | 8-11 il |
| Yeniyetməlik dövrü | 13-16 il | 12-15 il |
| Gənclik dövrü | 17-21 il | 16-20 il |
| Orta yaş: |  |  |
| Birinci mərhələ | 22-35 il | 21-35 il |
| İkinci mərhələ | 36-60 il | 36-55 il |
| Yaşlı adamlar | 61-75 il | 56-75 il |
| Qocalıq yaşı | 76-90 il |  |
| Uzunömürlülük | 90 ildən yuxarı |  |